CELEX: 62009TN0106
Language: el
Date: 2009-03-13 00:00:00
Title: Υπόθεση T-106/09: Προσφυγή της 13ης Μαρτίου 2009 — adp Gauselmann κατά ΓΕΕΑ — Maclean (Archer Maclean’s Mercury)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/40
            
         Προσφυγή της 13ης Μαρτίου 2009 — adp Gauselmann κατά ΓΕΕΑ — Maclean (Archer Maclean’s Mercury)
   (Υπόθεση T-106/09)
   2009/C 113/80
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: adp Gauselmann GmbH (Espelkamp, Γερμανία) (εκπρόσωπος: P. Koch Moreno, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Archer Maclean (Banbury, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να κρίνει ότι η απόφαση του πρώτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 12ης Ιανουαρίου 2009, στην υπόθεση R 1266/2007-1, δεν συνάδει με τον κανονισμό (ΕΚ) 40/94 του Συμβουλίου·
            
         
               —
            
            
               να κρίνει ότι η αίτηση καταχωρίσεως του κοινοτικού σήματος υπ’ αριθ. 4 290 227, για προϊόντα των κλάσεων 9 και 28, εμπίπτει στο πεδίο εφαρμογής της απαγορεύσεως του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: ο αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «Archer Maclean’s Mercury» για προϊόντα των κλάσεων 9, 16 και 28 (αίτηση καταχωρίσεως υπ’ αριθ. 4 290 227)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: η καταχώριση του γερμανικού λεκτικού σήματος «Merkur» για προϊόντα και υπηρεσίες των κλάσεων 6, 9, 28, 35, 37, 41 και 42.
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, καθόσον το τμήμα προσφυγών έκρινε εσφαλμένως ότι δεν υφίσταται οπτική, φωνητική ή εννοιολογική ομοιότητα των εμπλεκομένων σημάτων και δεν υφίσταται ομοιότητα των προϊόντων των κλάσεων 9 και 28 και, κατά συνέπεια, δεν υφίσταται κίνδυνος συγχύσεως των εμπλεκομένων σημάτων